«Макулдашылды» «Бекитемин»

КРнын Билим берүү жана илим ТалМУнун ректору

министрлиги А.Ш.Упенов

\_\_\_\_\_\_\_\_\_\_

«\_\_\_\_» \_\_\_\_\_\_\_\_\_2020-ж. «\_\_\_» \_\_\_\_\_\_\_\_\_\_2020-ж.

**2020-2021-окуу жылына Талас мамлекеттик университетине студенттерди кабыл алуунун**

**ЭРЕЖЕЛЕРИ**

Бул эрежелер Кыргыз Республикасынын “Билим берүү жөнүндө**” м**ыйзамына жана Кыргыз Республикасынын билим берүү тармагындагы жогорку окуу жайларга кабыл алууну жөнгө салган нормативдик актыларынын жана Талас мамлекеттик университетинин (ТалМУ) Уставынын негизинде иштелип чыкты.

**1. Жалпы жоболор**

1.1 Бул эрежелер жогорку билим берүүдө билим берүү программаларын ишке ашыруу менен Талас мамлекеттик университетине абитуриенттерди студенттикке кабыл алууну жөнгө салат.

1.2 Талас мамлекеттик университеттин биринчи курсуна жалпы жана орто кесиптик билими бар атуулдары кабыл алынат.

1.3 Эгерде Кыргыз Республиканын жарандары жана башка өлкөнүн кыргыз улутунун өкүлдөрү жогорку билимди биринчи жолу алып жатышса, анда алар мамлекеттик билим берүү стандарттардын чегинде жогорку билимди конкурстук негизде бекер жана акы төлөп алуу укугуна ээ.

1.4 ТалМУ КР Конституциясына жана “Билим берүү” мыйзамына ылайык атуулдардын улутуна, социалдык абалына, жынысына, тилине, партиясына жана диндик ишенимине карабастан атуулдардын укуктарынын бузулбоосун көзөмөлгө алууну камсыз кылат.

1.5 ТалМУда башка мамлекеттердин жарандарын окутуу Кыргыз Республикасынын Өкмөтү менен макулдашылган белгиленген тартипте күчүнө кирген эл аралык келишимдердин негизинде, ошондой эле билим берүү уюмдары же жеке жарандар менен келишимдердин негизинде ишке ашырылат.

  1.6 Кийинки курстарга мамлекеттик үлгүдөгү орто кесиптик билими тууралуу дипломдун ээлери тиешелүү профилдери боюнча тиешелүү адистиктерге кабыл алынышат. Орто кесиптик адистиктердин тиешелүү багыттары боюнча жогорку билим берүү адистиктерине тиешелүүлүгүн КР Билим берүү жана илим министрлиги аныктап бекитет.

1.7 Бюджеттик жана контракттык негизде биринчи курска студенттерди кабыл алуунун планы, тартиби жана шарты 2006-жылдын 2-июнундагы №404 КР Өкмөтүнүн “мамлекеттик гранттык билим берүүнүн конкурстук бөлүштүрүлүшү абитуриенттерди жалпы республикалык тестирлөөсүнүн жүрүшүн көзөмөлдөөнүн жобосу жөнүндө” бекитилген токтомуна, ”Жалпы республикалык тестирлөө жөнүндө жобосуна” ылайык аныкталат.

1.8  Абитуриент ЖОЖдун уставы, мамлекеттик аттестациянын (аккредитациянын) сертификаттары, билим берүү ишмердүүлүгүнө лиценциялар, ЖОЖго кабыл алуу эрежелери жана кирүү экзамендеринин сыноо программалары жана башка кабыл алуу менен байланышкан керектүү маалыматтар менен таанышуу укугуна ээ.

1.9 Кабыл алуу комиссиясы акы төлөп окуу формасына тапшырган абитуриентти милдеттери менен эки тараптын укуктар, окуу үчүн төлөнүүчү акынын өлчөмү жана төлөө тартиби, төлөмгө жеңилдиктердин берилиши менен тааныштырышы керек.

1.10. Адистиктер боюнча гранттык жана контракттык негизге окутууга кабыл алуунун планы лицензиядагы пределдик контигенттин чегинде жүргүзүлөт жана КР Билим берүү жана илим министрлиги менен макулдашылат.

2. **Кабыл алууну уюштуруу**

2.1 Кабыл алуунун эрежелеринин негизинде абитуриенттерди кабыл алуу, гранттык комиссиясы түзүлөт жана анын төрагасы ТалМУнун ректору болуп саналат. Төрага абитуриенттерди ТалМУга кабыл алуу комиссиясынын ишинин ачык-айкын өтүүсүн камсыздайт.

2.2 Кабыл алуучу сыноолорду уюштуруу жана өткөрүү үчүн кабыл алуу комиссиясынын төрагасы гранттык жана апелляциялык комиссиялардын курамдарын бекитет. Гранттык жана апелляциялык комиссиялардын ыйгарым укуктары жана иш тартиптери ТалМУнун ректору бекитүүчү алар жөнүндө жоболор менен аныкталат.

2.3 Гранттык комиссия окутуунун мамлекеттик грант жана контракттык формага тапшырууну каалаган абитуриенттерди биринчи курска тандап алуу үчүн түзүлөт.

2.4 Кабыл алуу комиссиясынын төрагасы кабыл алуу планын аткарылышы, лицензияда белгиленген чектүү контингенттин, ошондой эле кабыл алуу боюнча ченемдик укуктук актылардын талаптарынын сакталышы үчүн жооптуу болот, кабыл алуу жана апелляциялык комиссиялардын мүчөлөрүнүн милдеттерин аныктайт, алардын иш тартибин, кабыл алуучу, гранттык жана апелляциялык комиссиялардын жарандарды кабыл алуу графигин бекитет.

2.5 Кабыл алуу комиссиясынын ишин жана иш кагаздарын жүргүзүүнү, ошондой эле абитуриенттерди жана алардын ата-энелерин (мыйзамдуу өкүлдөрүн) жеке кабыл алууну ТалМУнун ректору тарабынан дайындалуучу жооптуу катчы уюштурат. Кабыл алуу комиссияларынын жооптуу катчыларынын кандидатуралары Кыргыз Республикасынын Билим берүү жана илим министрлиги менен макулдашылат. Бир эле адам удаасы менен эки жылдан ашык жооптуу катчы боло албайт.

2.6 Кабыл алуучу комиссиянын курамы, ыйгарым укуктары жана ишинин тартиби ТалМУнун ректору бекитүүчү ал жөнүндө жобо менен аныкталат. Кабыл алуучу комиссиянын ыйгарым укуктарынын мөөнөтү бир жыл.

2.7 ТалМУга кабыл алууда кабыл алуу комиссиясынын төрагасы жарандардын билим берүү жагында Кыргыз Республикасынын мыйзамдары менен белгиленген укуктарын сактоону, кабыл алуучу, гранттык жана апелляциялык комиссиялардын ишинин ачык-айкындыгын, тапшыруучулардын жөндөмүн жана шыктарын баалоонун объективдүүлүгүн, кабыл алуунун бардык этаптарында кабыл алуучу комиссиянын жетекчилигине жеткиликтүүлүктү камсыздайт.

## 2.8 Чет өлкөлүк жарандар кабыл алуу комиссиясына Кыргыз Республикасынын жалпы орто билим тууралуу же башталгыч кесиптик билим тууралуу мамлекеттик документтерине эквиваленттүү билими тууралуу документтерин көрсөтүшү керек. Чет өлкөлүк жарандардын документтерине экспертизаны Кыргыз Республикасынын Билим берүү жана илим министрлиги жүргүзөт.

2.9. Билиминин тийиштүү деңгээли жөнүндө Кыргыз Республикасынын Билим берүү жана илим министрлиги берген маалымкат боюнча чет өлкөлүк жарандар окууга кабыл алынбайт.

**3. Жалпы республикалык тестирлөө жана кирүү сынактары**

3.1 ТалМУнун күндүзгү жана дистанттык технологияларды колдонуп окуткан сырттан, дистанттык окуу формаларына КР Билим берүү жана илим министрлиги белгилеген мөөнөттө абитуриенттерди биринчи курска тандап жана кабыл алуу ЖРТ жыйынтыгы боюнча гана жүргүзүлөт.

3.2 Акы төлөп окутуу боюнча конкурстун эрежеси жана мөөнөтү ЖРТ нын жыйынтыгы боюнча гранттык орундарга жүргүзгөн конкурс сыяктуу эле жүргүзүлөт.

  3.3 Конкурстун жыйынтыгы боюнча гранттык орунга жана окутуунун башка контракттык негиздеги формага конкурстун жыйынтыгы боюнча ЖРТда алган баллдарын көрсөтүү менен кабыл алуу тууралуу буйрук ТалМУнун кабыл алуу комиссиянын маалымат тактасына жана жогорку окуу жайдын официалдык сайтында жарыяланат.

  3.4 Гранттык комиссиянын чечимдери тиешелүү протоколдор менен жазылат.  
  3.5 ЖРТнын жыйынтыгы боюнча ТалМУ га өткөн абитуриент студент болуусун үч күндүн ичинде өзүнүн каалоосун документтердин түп нускасын тапшыруу менен тастыктайт.  
  3.6 Жогорку билими бар жана экинчи жогорку билим алууну каалаган, кесиптик орто билими бар тараптар үчүн аңгемелешүү же тестирлөө жүргүзүлөт жана сынактан кийин аттестациялык комиссиянын сунушу менен тиешелүү курска кабыл алынат.

3.7 Абитуриент бир эле учурда бир нече багыттар боюнча ( күндүзгү, дистанттык) арызын берүүгө укугу бар.

3.8. Чет мамлекеттеги жарандар үчүн ЖРТдин кереги жок, алар үчүн кирүү сынактар 2020-жылдын 10-июлунан 20-сентябрына чейин жүргүзүлөт.

**4. Апелляцияларды кароо жана жалпы эрежелер**

4.1 Апелляция берүүнүн эрежелерин ТалМУнун апелляциялык комиссиясы аныктайт.

4.2 ЖРТнын жыйынтыгына же аттестациялык сыноосуна канааттанбаган абитуриент апелляциялык комиссияга жазуу түрүндө апелляциялык арызын берүүгө укугу бар.

4.3 Апелляцияны кароо кайра экзамен тапшыруу эмес. Апелляцияны кароонун жүрүшүндө кирүү сынагын тапшыруунун натыйжасы туура же туура эмес бааланганы гана текшерилет.

4.4. Абитуриенттердин апелляция жөнүндө арыздары кирүү сыноолорунун жыйынтыгы жарыялагандан кийин бир сутканын ичинде берилет да, алар апелляциялык комиссия тарабынан арыз ээсинин катышуусунда бир күндүн ичинде каралат.

**5. Кабыл алуу**

  5.1 Окуунун күндүзгү формасына жалпы республикалык тестирлөөнү ийгиликтүү өткөн абитуриент кабыл алынат. Документтерди тапшырууда сертификаттын туп нускасын берүү керек.

5.2 Гранттык орунга кыбыл алуу КР Билим берүү жана илим министрлиги тарабынан бекитилген график боюнча 2 тур аркылуу жүргүзүлөт.

3 - тур – КР Билим берүү жана илим министрлигинин уруксаты менен жүргүзүлөт.

5.3 ТалМУга өткөндүгүн тастыктаган абитуриент төмөнкү документтерди тапшырат:

- тандап алынган багытын жана профилин көрсөтүү менен ректордун наамына жазылган өздүк арызын;

- паспортун же туулгандыгы тууралуу күбөлүгүн;

- негизги жалпы билим берүүнү аяктаганы тууралуу аттестаттын түп нускасын же дубликатын**;**

**-** жалпы республикалык тестирлөөнүн жыйынтыгы жөнүндөгү сертификаттын оригиналын;

- аскердик билетин же катталуу күбөлүгүн;

- керектүү сандагы сүрөтүн (3x4 - 6 шт.);

5.4 ЖОЖдун бүтүрүүчүлөрү жаңы квалификация жана адис алыш үчүн экинчи жана кийинки курстарына кабыл алынат. Жогорку жана кесиптик орто билимдерге ээ болгон атуулдарды кабыл алуу эрежени мамлекеттик билим берүү стандарттардын талаптарына ылайык жана ушул окуу жайдын пландарынын негизинде ТалМУнун аттестациялык комиссиясы орнотот.

5.5 Абитуриентке документтерин тапшыргандан кийин документтерди кабыл алуу тууралуу расписка жана эки тарап ТалМУ менен окуй тургандар аркылуу түзүлгөн келишимдин бир нускасы берилет.

5.6. Конкурс боюнча гранттык негизге өтпөй калган абитуриент акы төлөп окуган бөлүмүнүн конкурсуна катышууга укугу бар жана ТалМУнун контракттык бөлүмүнө кабыл алынат.

**6. Маалымат жана көзөмөлдөө**

6.1 Уюштуруу-укуктук формасына, окутуунун формасына карабастан ТалМУ кабыл алуунун жыйынтыгын министрликке төмөнкү мөнөттөрдө берүүсү зарыл:

- бюджеттик каражаттардын эсебинен окугандарды – 25 августка чейин;

- акы төлөп күндүзгү окугандарды – 15 октябрга чейин;

- дистанттык окугандарды – 5 сентябрга чейин.

Андан башка кабыл алуунун жыйынтыгы жөнүндө маалыматты жума сайын берип туруу.

6.2. ТалМУнун кабыл алуу комиссиясынын ишин КР Билим берүү жана илим министрлиги көзөмөлдөйт.

Кабыл алуу комиссиясынын

жооптуу катчысы Т. Т.Ташманбетов